
Atléták csípőfeszítő nyomatékának és izomaktivitásának változása a kontrakció sebességének függvényében

Kulcsszavak: Elektromiográfia;dinamométer; sprint; atlétika


Bevezetés
Az atlétikában a sprintfutás kulcsszerepet játszik a sportteljesítmény javításában. A csípő feszítő izmok, mint a gluteus maximus és a hamstring tagjai (semitendinosus, semimembranosus, biceps femoris), meghatározóak a maximális sebesség elérésében. Korábbi kutatások kimutatták, hogy a sprinterek csípőfeszítő izmai nagyobb méretűek, és különböző sebességeken eltérő nyomatékot generálnak. Az EMG aktivitás és a erő-sebesség kapcsolat azonban nem volt egyértelműen alátámasztva.
Célkitűzés
A kutatás célja az atléták csípőfeszítő izmainak nyomatéka és EMG aktivitásának vizsgálata különböző sebességeken, az erőedzett kontrollcsoporttal összehasonlítva. H1: Az atléták nyomatéka kevésbé csökken a sebesség növekedésével, mint a kontrollcsoporté. H2: Az atléták Gmax és ST izmai nagyobb EMG aktivitást mutatnak a sebesség növekedésével, míg az SM-nél és a kontrollcsoportnál nem várunk jelentős változást.
Módszertan
A vizsgálatban 14 kontrollcsoportbeli (7 férfi, 7 nő) és 13 atléta (8 férfi, 5 nő) vett részt. Az azonos antropometriai és izometriás maximális erő minimalizálta az eltéréseket. Az izokinetikus dinamométerrel mértük a csípőfeszítő nyomatékot és EMG aktivitást különböző szögsebességeken (60°/s, 120°/s, 180°/s, 240°/s). Az EMG-méréseket bipoláris elektródák alkalmazásával végeztük a Gmax, ST, SM és BF izmokon.
Eredmények
Az atlétáknál a nyomatékcsökkenés meredeksége alacsonyabb volt (b = -0,39 ± 0,18), mint a kontrollcsoportnál (b = -0,50 ± 0,11), és relatív előnyük alacsonyabb sebességeknél volt kiemelkedő. A Gmax és ST, BF aktivitása szignifikánsan nőtt a sebesség növekedésével (Gmax: p = 0,008; ST: p = 0,007; BF: p=0,002), míg az SM aktivitása minimálisan változott.
Összefoglalás
Az atléták nagyobb erőt tudtak kifejteni magasabb sebességen, különösen alacsonyabb szögsebességeken. Ez részben a nagyobb Gmax és ST izomméretnek köszönhető, amely a pennált izmokkal szemben előnyt jelent. A Gmax, ST és BF izmok magasabb EMG aktivitása szintén hozzájárult a hatékonyabb erőkifejtéshez nagyobb sebességeken.



